**Andris Marisovich Liepa** (latishcha: *Andris Liepa*; 1962-yil 6-yanvar, Moskva, SSSR) – sovet va rus balet solisti, teatr rejissyori va prodyuseri, Rossiya Federatsiyasi xalq artisti (2009). Otasi SSSR xalq artisti Maris Liepa nomidagi xayriya fondi asoschisi.

Hayoti
------

Andris Liepa 1962-yil 6-yanvarda Moskvada SSSR xalq artisti Maris Liepa va Moskva drama teatri aktrisasi Margarita Jigunova oilasida tugʻilgan. Uning ismini bobosi Andrey Liepa sharafiga qoʻygan. Opasi – Ilze Liepa balet raqqosi, aktrisa, Rossiya Federatsiyasi xalq artisti (2002), oʻgay opasi – Mariya Liepa, opera xonandasi.

Bolaligida Andris qishki va yozgi taʼtilni otasining Rigadagi uyida, buvisi Liliya va bobosi Andrey Liepa bilan birga oʻtkazgan. Rigada balet bilan shugʻullana boshlagan.

1981-yilda u IV Xalqaro balet tanlovi laureati boʻldi.

Kollejni tugatgach, u Katta teatr baletining solisti boʻldi. Ushbu truppadagi sakkiz yillik faoliyati davomida u teatr klassik repertuaridagi baletlarda bosh rollarni ijro etgan. U Vashingtondagi spektakl chogʻida ogʻir jarohat olib, sahnani tark etdi.

Keyinchalik Kreml balet teatrining badiiy rahbari va bosh xoreografi sifatida faoliyatini olib borgan. Ketma-ket 17 yil davomida u Moskvadagi Gostiniy Dvorda yangi yil archalari va yangi yil toʻplarini oʻtkazish uchun mas’ul oʻlgan.

1990-yillarda Latviya milliy operasi direktori Andrey Jagars Rigaga, „Petrushka", „Olovli qush" va „Rossiya fasllari" operasida Shehrazadani sahnalashtirgan Andris Liepani hamkorlikka taklif qiladi.

1999-yil iyun oyida Latviya Respublikasi Seymi Andris Liepaga maxsus xizmatlari uchun Latviya fuqaroligini berdi.

2007-yilda u Latviyaning eng oliy mukofoti – "Uch yulduz" ordeni bilan taqdirlangan.

2019-yil 16-yanvardan 2022-yil 22-sentabrgacha – Alisher Navoiy nomidagi Oʻzbekiston Davlat akademik katta teatrining badiiy rahbari va bosh xareografi boʻlgan.

2014-yilda Andris Liepa „Andris Liepa Production" madaniyat va taʼlim sohasidagi loyihalar va dasturlarni ishlab chiqish markazi, shuningdek, Rossiya hamda chet ellarda gastrol dasturlarini tashkil etuvchi, gala-konsertlar oʻtkazadigan prodyuserlik markazini tashkil etdi.

2018-yilda Rimdagi Palazzo Polida boʻlib oʻtgan „Rossiya Rim" xalqaro madaniyat festivali laureati boʻldi.

Mukofotlari
-----------

* 1981-yil – Moskva xalqaro musobaqasida oltin medal (yoshlar guruhi)
* 1985-yil – Moskva xalqaro musobaqasining kumush medali
* 1986-yil – Jeksondagi xalqaro tanlovda Gran-pri, Missisipi (AQSh).
* 1986-yil – RSFSRda xizmat koʻrsatgan artist
* 1998-yil – „Rossiya kinosining oltin tasmasi"
* 2007-yil 22-oktyabr – "Uch yulduz" orden (Latviya)

Manbalar
--------

1. ↑  „Указ Президента РФ от 21.04.2009 № 438 «О награждении государственными наградами Российской Федерации»". 2013-yil 19-dekabrda asl nusxadan arxivlangan. Qaraldi: 2011-yil 15-may.
2. ↑  „МАРИС ЛИЕПА | Blagotvoritelniy fond imeni Marisa Liepi". 2011-yil 18-noyabrda asl nusxadan arxivlangan. Qaraldi: 2011-yil 1-dekabr.
3. ↑  „Илзе Лиепа. Страницы Биографии". 2013-yil 14-mayda asl nusxadan arxivlangan. Qaraldi: 2010-yil 3-mart.
4. 1 2 3  *Алексей Стефанов.* „Андрис Лиепа: «Мечта открыть в Риге музей Мариса Лиепы еще не угасла…» :: Freecity.lv". *Открытый город*.  www.freecity.lv (2018-yil 23-dekabr). 2019-yil 1-aprelda asl nusxadan arxivlangan. Qaraldi: 2019-yil 11-mart.
5. ↑  „ЛИ(Е)Пта в развитие балетного искусства". 2015-yil 2-aprelda asl nusxadan arxivlangan. Qaraldi: 2015-yil 14-mart.
6. ↑  „Театр «Кремлёвский балет»". 2016-yil 5-martda asl nusxadan arxivlangan. Qaraldi: 2015-yil 14-mart.
7. ↑  „Андрис Лиепа стал балетмейстером ГАБТ Узбекистана". 2019-yil 23-avgustda asl nusxadan arxivlangan. Qaraldi: 2019-yil 23-avgust.